नई दिल्ली. जल्द शुरु होने जा रहे बिग बॉस के सीजन 12 को लेकर इस रियलिटी शो के फैंस काफी उत्साहित हैं. सलमान खान के रियलिटी शो बिग बॉस में हर साल कोई न कोई बदलाव रहता है. इस बार खबर है कि शो में कंटेस्टेंट जोड़ियों में एंट्री करेंगे. ऐसे में टीवी एक्ट्रेस ‘ससुराल सिमर का’ सीरियल की सिमर यानि दीपिका कक्कड़ भी अपने पति शोएब इब्राहिम के साथ पहुंचेंगी. खबर है कि 16 सितंबर से शुरु हो रहे इस शो के लिए दीपिका हर सप्ताह बिग बॉस के घर में रहने के लिए 14 से 16 लाख की फीस लेंगी. बता दें कि दीपिका की ये फीस पिछले सीजन में प्रति सप्ताह 7 से 8 लाख रुपये की फीस लेने वाली जानी मानी टीवी एक्ट्रेस हिना खान से दोगुनी है. बता दें कि हिना ने ग्रांड फिनाले तक पहुंचकर लगभग 3 करोड़ की कमा की थी. हालांकि विजेता का खिताब शिल्पा शिंदे ने जीत लिया था.